open-index/open-wikipedia-markdown huggingface dataset:
Osvald Nordback

**Osvald Nordback** (født 5. august 1897 i Nordli i Nord-Trøndelag, død 24. mai 1968 i Lånke) var en norsk skogtekniker og politiker (NS) som var oppnevnt som ordfører i Lånke i 1945.

Han var sønn av Johannes Nordback fra Nordli og Mina Olafsdatter fra Bohuslän. Han vokste opp på Heggvollen i Nordli, der faren var både husmann, poståpner, jeger, fangstmann og grenselos. Osvald Nordback giftet seg i 1925 med telegrafistinne Ingeborg Prestvik, datter av sagbruksformann Kristian Prestvik og Karen Eliasdatter i Namsos. Nordback var utdannet fra Mære landbruksskole og Steinkjer skogskole. Han var skogtekniker og bosatte seg på Hell.

Nordback meldte seg inn i NS i 1936, fornyet medlemskapet høsten 1940, og var personalleder i Stjørdal NS fra mai 1943 og ut året. Okkupasjonsstyret utnevnte Nordback til ny ordfører i Lånke herred etter Ole O. Elverum den 9. februar 1945. Nordback satt frem til frigjøringen den 8. mai samme år. Broren Agnar Nordback var oppnevnt som ordfører for NS i Stjørdal herred 1941–1942 og som skoledirektør i Trøndelagsfylkene, mens broren Birger Nordback var ordfører for NS i Nordli. Under landssvikoppgjøret ble Osvald Nordback dømt til tvangsarbeid i 2 år og 4 måneder og rettighetstap i 10 år av Stjør- og Verdal herredsrett.

Han døde på Hell i Lånke i 1968.

## Referanser
Qikiqtaq

**Qikiqtaq** (engelsk: **King William Island**) er ei øy i kanadisk Arktis, i Kitikmeot-regionen i Nunavut. Den dekker et område på mellom 12&nbsp;516 km² og 13&nbsp;111 km², og er dermed Canadas 15. største øy. Folketallet er 1064, ifølge 2006-folketellingen. Alle innbyggere holder til i Gjoa Haven.

## Geografi
Mot øst er Qikiqtaq skilt fra halvøya Boothia av James Ross-sundet og Rae-sundet. I vest går Viktoriasundet og bortenfor det ligger Kitlineq. I Simpsonsundet ligger Toddøya, videre mot sør ligger Adelaidehalvøya, mens Maudgolfen ligger i sørvest.

På nordkysten av øya ligger Victory Point. Gore Point, Point Le Vesconte, Erebus Bay og Terror Bay er alle på vestkysten. Douglas Bay, Booth Point og Gjoa Haven ligger alle på sørkysten.

Landskapet er småkupert, høyeste punkt på øya er 137 moh. Mange små vann finnes på øya, disse er knapt synlige om vinteren.

## Historie
Inuiter har hatt tilhold på øya siden uminnelige tider.

Flere polarforskere har, under søk etter Nordvestpassasjen, ligget i vinteropplag på Qikiqtaq. John Franklins ekspedisjon lå innefrosset i drivisen nordvest for øya. Etter at de hadde forlatt skipene, døde størsteparten av mannskapet gradvis av utmatting og sult da de prøvde å gå sørover til vestkysten. To av Franklins menn er gravlagt ved Hall Point på øyas sørkyst.

I 1903 seilte oppdageren Roald Amundsen, på leting etter Nordvestpassasjen, gjennom James Ross-sundet og stoppet i et naturlig havn på øyas sørkyst. Der, ute av stand til å holde frem grunnet isforholdene, lå han i vintrene 1903/4 og 1904/5. Under dette oppholdet lærte han polart levevis av netsilikinuitene, noe som han senere hadde avgjørende nytte av på sin ekspedisjon til Sørpolen. Han brukte skipet sitt, «Gjøa», som base for oppdagelsesturer sommeren 1904. En sledetur gikk til halvøya Boothia og en reise til den magnetiske nordpol. Amundsen dro videre vestover i august 1905, etter 22 måneder på Qikiqtaq. Havnen der de bodde, huser i dag øyas eneste settlement, Gjoa Haven.

Øya er kjent for de store flokkene med karibu som har sommerbeite der, før de om høsten drar mot sør over sjøisen.

## Referanser
Jahn-Teller-effekt

**Jahn-Teller-effekten**, noen ganger også kjent som **Jahn-Teller-forvrengning**, eller **Jahn-Teller-teoremet**, beskriver den geometrisk forvrengingen av ulineære molekyler i visse situasjoner. Denne elektroniske effekten er oppkalt etter Hermann Arthur Jahn og Edward Teller, som ved å bruke gruppeteori, beviste at ulineære degenerert molekyler ikke kunne være stabile. Teoremet sier i hovedsak at enhvert ulineært molekyl med en degenerert elektronisk grunntilstand vil gjennomgå en geometrisk forvrengning som fjerner dets degenerasjon, fordi forvrengning senker den totale energien i komplekset.

## Referanser
Canada under Vinter-OL 1960

**Canada under Vinter-OL 1960**. Førtifire sportsutøvere, trettifire menn og ti kvinner, fra Canada deltok i sju sporter, alpint, kunstløp, langrenn, kombinert, hurtigløp på skøyter, skihopping og ishockey, under Vinter-OL 1960 i Squaw Valley i California. Canada kom sjuendeplass med to gull-, en sølv- og en bronsemedalje.  
 
## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Andreas Thyholt

**Andreas Eriksen Thyholt** (født 9. juni 1856 i Orkdal i Sør-Trøndelag, død 8. mars 1936 i Lånke i Nord-Trøndelag) var en norsk lærer, gårdbruker og politiker (H). Han var Lånkes ordfører 1902–1913.

Han ble født på husmannsplassen Tyholtet under Ytterlian i Orkdal som sønn av Erik Larsen Thyholt og Ingeborg Olsdatter Grefstad. Han hadde en eldre bror, Ola, som også kom til Lånke.

Etter eksamen ved Klæbu seminar i 1879 ble han lærer i Elvran i Lånke sogn. Han giftet seg i 1884 med Ingeborg Kristensdatter Leren fra Lånke. De fikk flere barn sammen. I 1899 søkte Andreas Thyholt avskjed fra lærerstillingen for å overta svigerfarens gård, Vestre Leren (eller Nigarda Leira). Thyholt solgte gården ut av familien i 1919.

Thyholt var formann i Stjørdalens grunnlovsforening, forløperen til Stjørdal Høyre, i 1890-årene. Han var medlem av Nedre Stjørdalen herredsstyre 1898–1901 og den første ordføreren i Lånke herred 1902–1913. Han var Høyres kandidat til Stortinget fra Stjørdalen valgkrets i 1906 og 1909; han fikk 25–30 % av stemmene i kretsen, og 50–75 % av stemmene i Lånke, men ble ikke valgt.

Av andre verv kan nevnes formann i Lånke menighetsråd, kasserer og styreformann i Stjørdalens brannforsikring, styreformann i Lånke handelsforening og styremedlem i Nedre Stjørdalens landmannssparebank.

Han bodde på Hell da han døde av hjertesvikt i 1936, 79 år gammel. Han ble begravet fra Lånke kirke.

## Referanser
Jean-Pierre Serre

**Jean-Pierre Serre** (født 1926) er en fransk matematiker innenfor feltene algebraisk geometri, tallteori og topologi. Serre er regnet som en markant moderne matematiker, og har gjort banebrytende arbeid innenfor de nevnte felter i tillegg til gruppeteori og analytisk algebra.

Serre var professor ved Collège de France i Paris i perioden 1956 til 1994, og har siden vært æresprofessor ved samme universitet. Serre har blitt tildelt en rekke priser for sitt arbeid innenfor matematikk, blant annet Fieldsmedaljen i 1954. I 1980 ble han æresdoktor ved Stockholms universitet. Serre har siden 1981 også vært et medlem av Kungliga Vetenskapsakademien.

I tillegg til Fieldsmedaljen har Serre blant annet blitt tildelt:
* Prix Gaston Julia (1970)
* Balzanprisen (1985)
* Leroy P. Steele-prisen (1995)
* Wolfprisen (2000)
* Abelprisen (2003)

## Referanser


## Eksterne lenker
* SNL.no – Oppføring av Jean-Pierre Serre hos Store Norske
Finland under Vinter-OL 1960

**Finland under Vinter-OL 1960**. Førtiåtte sportsutøvere, førtito menn og seks kvinner, fra Finland deltok i seks sporter, kunstløp, langrenn, kombinert, hurtigløp på skøyter, skiskyting og skihopping under Vinter-OL 1960 i Squaw Valley i California. Finland kom på sjetteplass med to gull-, tre sølv- og tre bronsemedaljer.
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Teller-Ulam-teknologi

**Teller-Ulam-teknologi** er en atomvåpenteknologi som blir brukt i flere termonukleære våpen i megatonn-klassen, og er på folkemunne kalt «hydrogenbombens hemmelighet». Teknologien er oppkalt etter to av de fremste bidragsyterne, den ungarsk-fødte fysikeren Edward Teller og den polsk-amerikanske matematikeren Stanislaw Ulam, som utviklet teknologien i 1951. Tanken er tenkt å høre spesielt til bruk av en «fisjonsbombeavtrekker» plassert i nærheten av en mengde fusionsdrivstoff, kjent som «staging», samt bruk av «strålingsimplosjon» for å komprimere fusionSdrivstoffet før det tennes. Det finnes en rekke andre tillegg og varianter av denne ideen, foreslått av ulike kilder.

Den første enheten som skal være basert på dette prinsippet ble detonert av USA i prøvesprengningen «Ivy Mike» i 1952. I Sovjetunionen ble denne teknologien kjent som Andrej Sakharovs «Tredje Ide». Lignende enheter ble utviklet av Storbritannia, Kina og Frankrike, selv om ingen spesifikke kodenavn er kjent for deres teknologi. Den kraftigste termonukleære enheten noen gang testet var den sovjetiske Tsar Bomba, på 50 megatonn.
Ignacio Ramonet

**Ignacio Ramonet** (født 5. mai 1943 i Redondela, Pontevedra) er en spansk journalist og skribent. 

Han var sjefredaktør i *[[Le Monde diplomatique]]* fra 1991 inntil mars 2008.

En lederartikkel av Ramonet i desember 1997 i dette magasinet resulterte i oppstarten av Attac. I tillegg er Ramonet en av flere grunnleggere i en NGO kalt Media Watch Global, og han er nå president for denne organisasjonen. Ramonet skriver regulært i *[[El País]]* og deltar i et rådgivende organ for *[[Telesur]]*.

Ramonet vokste opp i Tanger. Han studerte ingeniørvitenskap i Bordeaux, Rabat og Paris, og er nå på fakultetet École des Hautes Études en Sciences Sociales (EHESS) i Paris.

Ignacio Ramonet deltok i Stock Exchange of Visions-prosjektet i 2007. 

## Bibliografi
* 1981 : *Le Chewing-gum des yeux* 
* 1989 : *La Communication victime des marchands*
* 1995 : *Cómo nos venden la moto*, sammen med Noam Chomsky
* 1996 : *Nouveaux pouvoirs, nouveaux maîtres du monde* 
* 1997 : *Géopolitique du chaos* 
* 1998 : *Internet, el mundo que llega* 
* 1998 : *Rebeldes, dioses y excluidos*, sammen med Mariano Aguirre
* 1999 : *La Tyrannie de la communication* 
* 1999 : *Geopolítica y comunicación de final de milenio* 
* 2000 : *La golosina visual*
* 2000 : *Propagandes silencieuses*
* 2001 : *Marcos, la dignité rebelle*
* 2002 : *La Post-Télévision*
* 2002 : *Guerres du XXIe siècle* 
* 2004 : *Abécédaire partiel et partial de la mondialisation*, sammen med Ramón Chao og Wozniak
* 2006 : *[[Fidel Castro: biografía a dos voces]]* (også kalt) *Cien horas con Fidel*

## Referanser


## Eksterne lenker
* 
* 
*  Stock Exchange Of Visions: Visions of Ignacio Ramonet (Video Interviews) (stockexchangeofvisions.org)
Frankrike under Vinter-OL 1960

**Frankrike under Vinter-OL 1960**. Tjueseks sportsutøvere, atten menn og åtte kvinner, fra Frankrike deltok i seks sporter, alpint, kunstløp, hurtigløp på skøyter, langrenn, skihopping og skiskyting, under Vinter-OL 1960 i Squaw Valley i California. Frankrike kom på tiendeplass med en gull,- og to bronsemedaljer. 
 
## Medaljer

 
## Medaljevinnerne

## Eksterne lenker
* Resultater og profilside  på sports-reference.com
Krasnoselskoje

**Krasnoselskoje** (russ.: Красносельское, tidligere *Krasnoje Selo* (Красное Село), finsk: *Kyyrölä*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Krasnoselskoje* ble tildelt i 1948.

I tidsrommet 1890&ndash;1934 var Kyyrölä en finsk kommune i Viborgs län. Kommunen hadde  innbyggere i 1930. Kyyrölä ble utskilt fra Muolaa kommune i 1890 og gjenforent med Muolaa i 1934.

Kyyrölä (russ.: Красное Село &ndash; *Krasnoje Selo*) var en russisk koloni i Finland. Kolonien ble grunnlagt av grev Grigorij Petrovitsj Tsjernysjov (Григорий Петрович Чернышёв) i 1726. Han overførte livegne fra Volgas øvre løp til sine eiendommer i Muolaa hvor de grunnla fire landsbyer. Bøndene fikk sin frihet da Viborgs guvernement ble gjenforent med Finland i 1811, og de fikk innløse jorden de brukte i 1878. De russisktalende innbyggerne beholdt sitt språk og sin ortodokse tro helt frem til 1940. Etter vinterkrigen og fortsettelseskrigen ble de evakuert på lik linje med alle andre finske borgere i de avståtte områdene.

Kyyrölä var viden kjent for sine pottemakerier. Disse tradsjonene lever videre i Finland i dag. Keramikkverkstedet *Kyyrölän Savi* utenfor Tavastehus ble grunnlagt av Nikolai Uschanoff fra Kyyrölä.

## Fotnoter


## Eksterne lenker
* ''Uppslagsverket Finland'', Kyyrölä
* ''Nurmijärvi &ndash; Klövskogs distriktsportal'', Lergods från Kyyrölä
Italia under Vinter-OL 1960

**Italia under Vinter-OL 1960**. Tjueåtte sportsutøvere, tjueen menn og sju kvinner, fra Italia deltok i seks sporter i Vinter-OL 1960 i Squaw Valley i California. Italia kom på 14.-plass på den uoffisielle medaljestatistikken med en bronsemedalje. 

## Medaljer

## Medaljevinnerne

## Eksterne lenker
* OL-resultater på Sports-reference.com
Dalselv Idrettslag

**Dalselv Idrettslag** (stiftet i 1945) er et norsk idrettslag fra Dalsgrenda i Rana kommune i Nordland. Idrettslaget har i dag grupper for fotball og skiidrett.

## Fotball
Dalselv har for tiden ingen A-lag i fotball, men består kun av aldersbestemte lag.

## Annet
Klubben havnet i 2008 på en 3.-plass i Klubben i mitt hjerte, Nordland, en plass ned siden 2.-plassen i 2007.

## Referanser


## Eksterne lenker
*
Teoretisk fysikk

**Teoretisk fysikk** er en gren av fysikken som bruker matematiske modeller og abstraksjon av fysikk i et forsøk på å forklare naturfenomener og prøve ut teorier.

Fysikkteorier kan basere seg på observerte fenomener, eller gå videre uten bevis fra den eksperimentelle fysikken. Dersom teorien går for langt fra det som er observert og utprøvd, kan den gå seg vill. Fysikkeksperimenter kan også plutselig finne nye fenomener som teorien ikke forklarer. Da må man lete etter en ny teori som forklarer dette.

Ettersom teoretisk fysikk beskriver den fysiske verden, kan man ikke utlede teorien fra grunnleggende aksiomer, slik man for eksempel kan gjøre i matematikken. I stedet forteller de hva man har observert tidligere, og gir spådommer om hva man vil kunne observere.

Fysikkteorier kan oppnå troverdighet ved at de gir spådommer som er korrekte og ikke forutsier noe som ikke stemmer. Teorier som er enkle blir sett på som bedre enn mer innviklede teorier. En foretrekker også teorier som forklarer mange ulike fenomener, fremfor en rekke ulike teorier som hver skildrer ett enkelt fenomen.

## Eksterne lenker
*
Island under Vinter-OL 1960

**Island under Vinter-OL 1960**. Fire sportsutøvere, alle menn, fra Island deltok i to sporter, alpint og skihopping, under Vinter-OL 1960 i Squaw Valley i California. Island, som deltok for fjerde gang i et vinter-OL, vant ikke noen medaljer. Beste plassering var en 17.-plass i slalåm for menn.

## Medaljer

## Eksterne lenker
* Resultater og profilside  på sports-reference.com
Johannes Rindal

**Johannes Rindal** (født 1984) er en norsk politiker (Sp) og offentlig tjenestemann.

Han vokste opp på slektsgården Oppistugu Rindal på Dovre.

Han satt i sentralstyret i Senterungdommen fra 2006 til 2011, de to siste årene som leder. Han var medlem av Dovre kommunestyre i perioden 2003–2007 og medlem av Oppland fylkesting 2007–2011.

Han var vararepresentant til Stortinget fra Oppland fra 2005 til 2013 og møtte i et års tid.

Rindal har vært ansatt som fylkessekretær i både Oppland Senterparti og Oslo Senterparti.

Han var utviklingsleder i sekretariatet for Vest-Telemarkrådet fra 2019 til 2022. I 2022 ble han ansatt som leder for Telemark fylkeskommunes administrasjonsavdeling for Øvre Telemark, «fylkessenteret», i Seljord.

Han giftet seg i 2017 med Beate Marie Dahl Eide, som har vært ordfører i Seljord.

## Referanser


## Eksterne lenker
*
Det nasjonale bolsjevikpartiet

**Det nasjonale bolsjevikpartiet** (NBP, Russisk: Национал-большевистская партия = НБП) var et russisk politisk parti.

Partiet ble grunnlagt under navnet Nasjonalbolsjevikisk front og ble ledet av Eduard Limonov. Partiet var forbudt frem til 2005.

Partiet utviklet seg med tiden bort fra flere av sine opprinnelige ideer.

Aleksandr Dugin var medlem av partiet, men han forlot det og var isteden med på å grunnlegge Det eurasiske parti.

Partiet ble grunnlagt i 1992, og ble oppløst i 2010.   

Partiet utga avisen *Limonka*.

## Referanser


## Eksterne lenker
* 
*  Det nasjonale bolsjevikpartiet
*  Det nasjonale bolsjevikpartiet
*  Limonka
Hovden skisenter

**Hovden skisenter** er lokalisert på Hovden i Bykle kommune øverst i Setesdal i Aust-Agder fylke. Anlegget er blant de større i Norge og har hovedtyngden av sine brukere fra agderfylkene, Rogaland og deler av Hordaland, Telemark og Vestfold – foruten en stigende andel tilreisende fra Danmark, Tyskland og England. Skisenteret har 27,3 kilometer preparerte løyper, åtte heiser hvorav to 4-seters ekspressheiser med en høydeforskjell på 422 meter (fra påstigning Breive-Expressen til topp Fjelltrekk), fire skitrekk og en 2-seters heis. Anlegget omfatter dessuten ei internasjonalt godkjent konkurranseløype (Vestbakken "FIS-løype"), terrengpark og har flombelysning, skiutleie, skishop og kafeteria, afterski og bistro.

Bukkerittet, terrengparken, er bygget opp av rails og bokser og byr på hopp, wavepipe, windlips og skogskjøring i sort, rød og grønn bane.
 
Tusseland, barnas skiområde, har lettere bakker, aktiviteter, egen varmestue samt barnepass. I 2009 ble Tusseland utvidet med et lengre skibånd på 80 meter med to skjermede løyper for de aller minste. Området har en skikarusell for ski og lek som også brukes for å lære svingteknikk i skiskolen.

Skiskole gir grunnleggende opplæring i skiferdigheter og tilpasset videre utvikling for de som er trenede. Det gis instruksjon i langrenn, alpint og snowboard.

## Eksterne lenker
* hovdenskisenter.no
Hermann Arthur Jahn

**Hermann Arthur Jahn** (født 31. mai 1907 i Colchester, død 24. oktober 1979 i Southampton) var en britisk kjemiker og forsker av tysk opprinnelse. Sammen med Edward Teller stod han for identifiseringen av Jahn-Teller-effekten. 

Han fikk en B.Sc. ved University College London i 1928, og mottok en Ph.D ved Universität Leipzig 14. februar 1935, under veiledning av Werner Heisenberg. 	Tittelen på avhandlingen hans var «Rotasjon og svinging av metanmolekylet».

## Referanser
Hamburger Kunsthalle

**Hamburger Kunsthalle** er et kunstmuseum i Hamburg-Mitte, Tyskland. Museet har samlinger av malerier fra det 14. århundre, nederlandske og flamske kunstnere fra 16. og 17. århundret, tysk og fransk kunst fra hundreåret etter, og moderne kunst. Museet består av tre sammenhengende bygninger som ligger sentralt i byen.

Byggene er oppført i henholdsvis 1863/-69 (arkitekter: Georg Theodor Schirrmacher og Hermann von der Hude), 1919 (Fritz Schumacher) og 1997 (O. M. Ungers).

Samlingene omfatter bl.a. navn som: Max Liebermann, Lovis Corinth, Philipp Otto Runge, Caspar David Friedrich, Adolf Menzel, og nyere navn som Pablo Picasso, Paul Klee, Max Beckmann og Horst Janssen samt stadige oppdateringer av nåtidige kunstnere.

## Eksterne lenker
*
Japan under Vinter-OL 1960

**Japan under Vinter-OL 1960**. Førtien sportsutøvere fra Japan, trettiseks menn og fem kvinner, deltok i sju sporter under Vinter-OL 1960 i Squaw Valley i Italia. De deltok i alpint, kunstløp, langrenn, skøyter, skihopping, kombinert og ishockey. Japan vant ikke noen medalje.

## Medaljer

## Eksterne lenker
* OL-resultater på Sports-reference.com
Jørn Skille

**Jørn Skille** (født 11. desember 1942 i Oslo, død 29. juni 2008) var en norsk offentlig tjenestemann og offiser kjent for ulike stillinger i en rekke norske departementer, etater og organisasjoner. 

Skille tok militær utdanning og ble offiser Luftforsvaret fra 1962 til 1976 før han ble konsulent i Forsvarsdepartementet fra 1976 til 1977. Samme år ble han ansatt i Barne- og likestillingsdepartementet, hvor han ble forfremmet til byråsjef fra 1980 til 1986. Etter dette ble han seksjonssjef i Televerket fra 1986 til 1989, før han deretter ble ekspedisjonssjef i Fornyings- og administrasjonsdepartementet i perioden 1989 til 1995. 

Fra 1995 til 1998 hadde Skille stillingen som viseadministrerende direktør i arbeidsgiverforeningen NAVO, og fra 1999 til 2004 var han avdelingsdirektør i Statskonsult. Han avsluttet sin tjenestemannskarriere med fire år som Statens personaldirektør fra 2004 til 2008.

Skille døde i juni 2008 som følge av komplikasjoner etter en hjerteoperasjon.

## Referanser


## Eksterne lenker
* SNL.no – Oppføring av Jørn Skille hos Store Norske
Isaak Brodskij

**Isaak Izrailevitsj Brodskij** (russisk: Исаак Израилевич Бродский, født  i Sofijevka, død 14. august 1939 i Leningrad) var en sovjetisk maler. Verk fra hans hånd ble nærmest blåpapir for kunstretningen sosialistisk realisme. Han er kjent for sine fremstillinger av Lenin og idealiserte, grundig utførte malerier som viser til hendelser under den russiske borgerkrigen og oktoberrevolusjonen.

## Liv og virke
### Bakgrunn
Brodskij ble født i landsbyen Sofijevka i guvernementet Taurida i det som nå er Ukraina. Han studerte ved Odessa kunstakademi og deretter ved St. Petersburgs kunstakademi. 

### Kunstner
I 1916 ble han med i *Jødisk selskap til fremme av kunst*. Etter revolusjonen fikk han blant annet oppdrag i å male Lenin. Da Brodskij bad Lenin om å signere maleriet av Lenin, sa sistnevnte: «*Jeg skriver for første gang under på det jeg ikke er enig i*.»

Brodskij stod på en god fot med mange ledende russiske malere, inkludert læremesteren sin, Ilja Repin. Brodskij var en grådig kunstsamler og donerte talløse førsteklasses malerier til museum i  Ukraina og andre steder. Hans ypperlige kunstsamling inneholdt framstående verk av Repin, Vasilij Surikov, Valentin Serov, Isaak Levitan, Mikhail Vrubel og Boris Kustodjev. Etter Brodskijs død ble husværet hans i St. Petersburg omgjort til nasjonalt museum. Der er kunstsamlingen hans fremdeles utstilt.

Brodskij var æreskunstner av de russiske sovjetrepublikkene, og medlem av *Unionen av malere for det revolusjonære Russland*. Han var den første maleren som ble tildelt Leninordenen. I 1934 ble han utnevnt til direktør for Stor-Russlands kunstakademi.

Hans memoarer ble utgitt etter hans død.

## Referanser


## Litteratur
* Sergei V. Ivanov: *Unknown Socialist Realism. The Leningrad School*. Saint Petersburg: NP - Print, 2007. P. 450.

## Eksterne lenker
*
Libanon under Vinter-OL 1960

**Libanon under Vinter-OL 1960**. To mannlige sportsutøvere fra Libanon deltok i én sport, alpint, under Vinter-OL 1960 i Squaw Valley i California. Libanon, som deltok for fjerde gang i et vinter-OL, vant ikke noen medaljer. Beste plassering var en 49.-plass i storslalåm. 

## Medaljer

## Eksterne lenker
* OL-resultater på Sports-reference.com
Homtjønn

**Homtjønn** (også skrevet **Homtjørn**) er en liten innsjø i Sauland i Hjartdal kommune i Telemark. Den ligger mellom Heksfjell og Blåtjønnfjellet og er en del av Skiensvassdraget. Homtjønn har utløp til elva Mjella, som munner ut i Hjartdøla.

## Referanser
Føroya Fiskimannafelag

**Føroya Fiskamannafelag** (oversatt: Færøyenes fiskerlag) er en fagorganisasjon for fiskere og andre sjøfolk på Færøyene.

Fiskerlaget ble stiftet i 1911 med lærerne Símun Pauli úr Konoy og Rasmus Rasmussen som fødselshjelpere og henholdsvis formann og sekretær. De var begge aktive på venstresiden innen den færøyske selvstyrebevegelsen.

Organiseringen av fiskerne kom som følge av at fiskebåtrederne og skipperne på de største båtene hadde organisert seg. I 1912 gjorde fiskerlaget sin første overenskomst med rederiforeningen. I løpet av etterkrigstiden fikk Færøyenes økonomi et mer korporativt preg med sterke monopoler, og fiskerlaget hadde fiskerimyndighetene som sin viktigste forhandlingsmotpart.

Før innføringen av den offentlige sykeforsikringen var medlemskap i Føroya Fiskimannafelag obligatorisk. Medlemskapet gav fiskerne en garantilønn og knyttet dem til en egen sykekasse- og ulykkesforsikringsordning.

Føroya Fiskimannafelag er sammen med blant andre Føroya Arbeiðarafelag tilsluttet paraplyorganisasjonen Samtak.

## Ledere
*Símun Pauli úr Konoy 1911–1928
*Gunnar Winther 1929–1931?
*Hans Jacob Havstreym 1932 (døde)
*Rasmus Siirsjold 1932–1934
*Poul Juel Djurhuus 1935–1940
*Dánjal Klein 1941–1952
*Erlendur Patursson 1953–1963
*Erlendur Patursson 1968–1971
*Óli Jacobsen 1971–2007
*Jan Højgaard 2007–d.d.

## Referanser


## Eksterne lenker
*
J. Carson Mark

**Jordan Carson Mark** (1913–1997) var en canadiskfødt amerikansk matematiker kjent for sitt arbeid med å utvikle kjernefysiske våpen ved Los Alamos National Laboratory, hvor han var en del av Manhattanprosjektet.

## Referanser
Lene Aanes

**Lene Aanes** (født 1976) er en norsk tidligere bryter som representerte Narvik Atletklubb og Sportsklubben av 1909. Aanes ble Europamester i 63 kg–klassen i 2003 og hun har elleve sølv– og bronsemedaljer fra Europamesterskap i perioden 1995 til 2005. Hun ble også verdensmester i sumobryting i 2000 og 2001, samt at hun fikk en bronseplass i 1999. 

Nasjonalt har hun tatt åtte individuelle gullmedaljer i Norgesmesterskap i bryting. Lene er søster av Fritz Aanes, som også er bryter.

## Referanser


## Eksterne lenker
* SNL.no – Oppføring av Lene Aanes hos Store Norske
Nederland under Vinter-OL 1960

**Nederland under Vinter-OL 1960**. Sju sportsutøvere, fem menn og to kvinner, fra Nederland deltok i to grener, kunstløp og skøyter, under Vinter-OL 1960 i Squaw Valley i California. Nederland kom på delt ellevteplass på den uoffisielle medaljestatistikken med en sølv- og en bronsemedalje. Skøyteløperen Kees Broekman var Nederlands flaggbærer under åpningsseremonien. 

## Medaljer

## Medaljevinnerne

## Eksterne lenker
* Resultater og profilside  på sports-reference.com
Norge under Vinter-OL 1960

**Norge under Vinter-OL 1960**. Tjueni sportsutøvere fra Norge, tjuefem menn og fem kvinner, deltok i seks grener under Vinter-OL 1960 i Squaw Valley i California. De deltok i alpint, skiskyting, langrenn, skihopping, skøyter og kombinert. 

Knut Johannesen, som vant gull på 10&nbsp;000 meter skøyter, var norsk flaggbærer under åpningsseremonien.

Norge kom på sjetteplass på medaljestatistikken med tre gull- og tre sølvmedaljer. 

## Medaljer

## Medaljevinnerne

## Alpine grener

**Menn**

**Kvinner**

## Skiskyting

## Nordiske grener

### Langrenn

### Kombinert

### Skihopping

## Hurtigløp på skøyter

## Eksterne lenker
* Norges resultater i Vinter-OL 1960 hos olympedia.org
Denis Thatcher

**Denis Thatcher**, 1. baronett, (1915–2003) var en britisk major og forretningsmann. Han var ektefellen til Storbritannias statsminister Margaret Thatcher.

Thatcher ble født i Lewisham i London i England som det eldste barnet til den New Zealand-fødte britiske forretningsmannen Thomas Herbert (Jack) Thatcher og hans kone (Lilian) Kathleen, født Bird.

Pr. 2009 er han den siste person utenfor den britiske kongefamilien som er blitt tildelt en arvelig adelig tittel. Baronettittelen ga Thatcher rett til å føre tiltaleformen sir foran sitt navn. Han ble utnevnt til medlem av Order of the British Empire.

## Referanser


## Eksterne lenker
* 
* 
*
Maria Josepha av Østerrike

**Maria Josepha av Østerrike** (tysk:*Maria Josepha von Habsburg, Erzherzogin von Österreich*, polsk: *Maria Józefa Habsburżanka*, født 8. desember 1699 i Wien, død 17. november 1757 i Dresden) var en erkehertuginne av Østerrike, som etter å ha giftet seg også ble kurfyrstinne av Sachsen og dronning av Polen-Litauen.

## Liv og virke
### Bakgrunn
Maria Josepa ble født som erkehertuginne av Østerrike, som det eldste barn av Josef I av Det tysk-romerske rike og Wilhelmina Amalia av Braunschweig. I regjeringstiden til hennes bestemor, signerte hennes far og onkel et dekret som gjorde den eldste datteren til Josef I til arving av  Habsburgs besittelser, dersom han og hans yngre bror ikke fødte en sønn. I regjeringstiden til deres onkel Karl VI av Det tysk-romerske rike, ble likevel hun og hennes søster utelukket fra vervet til fordel for deres kusine Maria Teresia av Østerrike gjennom den pragmatiske sanksjon av 1713.

### Ekteskap
Den 20. august 1719 giftet Maria Josepha seg med Frederick Augustus II, kurfyrste av Sachsen, som senere ble konge av Polen-Litauen som August III av Polen. Gjennom dette ekteskapet mellom huset Wettin og huset Habsburg håpet August II av Polen å plassere Sachsen i en bedre posisjon i tilfelle en tronfølgekrig om de østerrikske territoriene. Ekteparets eldste overlevende sønn, Friedrich Christian av Sachsen, etterfulgte sin far som kurfyrste av Sachsen.

Barn av Maria Josepha og August:
# Friedrich August (1720–1721)
# Joseph (1721–1728)
# Christian (1722–1763), kurfyrste av Sachsen
# Maria Amalia Christina (1724–1760), som giftet seg med Karl III av Spania
# Maria Margaretha (1727–1734)
# Maria Anna Sophia (1728–1797), som giftet seg med Maximilian III Josef av Bayern
# Franz Xavier (1730–1806), regent i Sachsen, 1763 – 1768;
# Maria Josepha Carolina (1731–1767), som giftet seg med kronprins Ludvig av Frankrike (1729–1765), sønn av kong Ludvig XV av Frankrike (1710–1774), og ble mor til Ludvig XVI av Frankrike
# Karl Christian (1733–1796), hertug av hertugdømmet Kurland og Semgallen
# Maria Christina Anna (1735–1782), regjerende Abbedisse av benediktinerklosteret Remiremont
# Maria Elisabeth Apollonia (1736–1818)
# Albert Kasimir August (1738–1822);
# Klemens Wenzeslaus (1739–1812), kurfyrste og  erkebiskop av Trier
# Maria Kunigunde Dorothe (1740–1826), regjerende abbedisse av Thorn og Essen.

Hun ble begravet i Wettins gravkjeller hos den katolske hoffkirken i Dresden.

## Referanser
Green & Black’s

**Green & Black's** er en britisk sjokoladeprodusent, nå eid av Kraft Foods. Green & Black's ble grunnlagt i 1991 av Craig Sams og hans kone Josephine Fairley. Green & Black's produserer et helt spekter av økologiske varer som: sjokoladeplater, kjeks, konfekt, kakaopulver og iskrem. 

## Liste over Green & Black's sjokolade
* Maya Gold
* Butterscotch
* White
* Creamy Milk
* Milk
* Dark 70%
* Dark 85%
* Mint
* Espresso
* Caramel
* Almond
* Ginger
* Hazelnut & Currant
* Raisin & Hazelnut
* Cherry

## Eksterne lenker
* Green & Black's nettsted (engelsk)
Liechtenstein under Vinter-OL 1960

**Liechtenstein under Vinter-OL 1960**. Tre sportsutøvere fra Liechtenstein, alle menn, deltok i én sport, alpint, under Vinter-OL 1960 i Squaw Valley i California. Liechtenstein, som deltok for fjerde gang i et vinter-OL, vant ikke noen medaljer. Beste plassering var en 21.-plass i slalåm.

## Medaljer

## Eksterne lenker
* Resultater og profilside  på sports-reference.com
Panorama DDR

**Panorama DDR-Auslandspresseagentur GmbH** i Øst-Berlin var et nyhets- og billedagentur i DDR som fungerte for spesifikke utenlandsoppdrag. Agenturet sendte eksklusivt materiale til utenlandske massemedier, sammensatte faktamateriale og dokumentasjon fra hele den østtyske samfunnsvirkelighet, utgav informasjonsbrosjyrer. Det utgav også månedstidsskriftet «Panorama Kommunal» og kom i et opplag på 9000 eksemplarer på tysk, engelsk og fransk.
Polen under Vinter-OL 1960

**Polen under Vinter-OL 1960**. Tretten sportsutøvere, sju menn og seks kvinner, fra Polen deltok i fire sporter, hurtigløp på skøyter, kombinert, langrenn og skihopping under Vinter-OL 1960 i Sqauw Valley i California. Polen kom på delt ellevteplass med en sølv- og en bronsemedalje. 

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Bombeattentatet i Brighton 1984

**Bombeattentatet i Brighton** ble utført tidlig på morgenen den 12. oktober 1984 av Den provisoriske IRA mot det konservative partiets årlige kongress på hotellet Grand Hotel i den engelske byen Brighton. Attentatet var rettet mot den britiske statsministeren Margaret Thatcher. Fem mennesker døde av bombingen og 34 ble skadet.

## Bombingen
Bomben ble detonert kl 02.54 på natten. Thatcher var fortsatt våken, hun skal ha sittet oppe og jobbet med en tale. Baderommet, som hun hadde forlatt bare to minutter tidligere, ble sprengt av bomben. Hun og mannen Denis kom gjennom det hele uskadd. Thatcher byttet klær og ble deretter eskortert av sikkerhetsvakter til Brightons politistasjon. Thatcher-paret ble senere ført til Lewes Police College der de tilbragte resten av natten.

Selv om attentatmannen mislykkes med å drepe Thatcher, eller noen av hennes ministre, ble fem personer drept, deriblant Anthony Berry og John Wakehams første kone Roberta. Flere andre ble handikappede for resten av livet.

## IRA ansvarlige for aksjonen
Dagen etter tok Provisoriske IRA på seg ansvaret for aksjonen, og sa at de skulle gjøre nye forsøk. Et berømt sitat var: «I dag hadde vi uflaks, men husk, vi behøver bare ha flaks en gang. Du må ha flaks hver gang.» (*Today we were unlucky, but remember we only have to be lucky once. You will have to be lucky always.*)

## Patrick Magee
I september 1986 ble Patrick Magee, da 35 år, dømt skyldig for å ha plassert ut og detonert bomben som drepte fem personer. Han hadde tre uker før konferansen tatt inn på hotellet under navnet Roy Walsh, plassert bomben i rom 629 og satt en langtidstimer på som skulle utløses under konferansen 24 dager senere. Donald Maclean bodde da i rommet med sin kone, som ble drept mens Maclean ble alvorlig skadd av bomben.

Patrick Magee ble dømt til åtte livstidsstraffer, hvorav sju var for Brighton-bombingen og det åttende for forberedelse til en annen aksjon. Dommeren anbefalte at Magee skulle sitte minst 35 år i fengsel. Innenriksminister Michael Howard økte det til «resten av livet». Magee ble imidlertid løslatt i 1999 etter bare 14 år i fengsel, som et ledd i Langfredagsavtalen. En talsmann for regjeringen uttalte at det «var vanskelig å svelge» og daværende innenriksminister Jack Straw klagde løslatelsen, men Nord-Irlands høyeste domstol tok ikke klagen til følge.

Etter løslatelsen har Magee uttalt «Det jeg gjorde, gjorde jeg av overbevisning og så bra jeg kunne. Om det er noen mord jeg angrer i dag? Nei, det kan jeg ikke påstå.» som opprørte mange av ofrenes familie.

## Referanser


## Eksterne lenker
* BBC News – Tory Cabinet in Brighton bomb blast
* BBC News – Brighton bomb 20 years on
* ''An Phoblacht:'' Intervju med Pat Magee
* BBC News – Magee convicted of Brighton bombing
New Zealand under Vinter-OL 1960

**New Zealand under Vinter-OL 1960**. Fire sportsutøvere, to menn og to kvinner, fra New Zealand deltok i alpint, under Vinter-OL 1960 i Squaw Valley i California. New Zealand, som deltok for andre gang i et vinter-OL, vant ingen medaljer. Beste plassering var en 27.-plass i storslalåm for damer. 

## Medaljer

## Eksterne lenker
* Resultater og profilside  på sports-reference.com
Lars Kristoffersen

**Lars Kristoffersen** (født 1966) er en norsk sanger og låtskriver. 

Siden 1991 er han vokalist og frontfigur i det norske bandet Rainbow med Lars Kristoffersen, som blant annet har hiten «Bye Bye Baby Goodbye». Han leder også bandet med hans navn, Lars Kristoffersen Band.

Kristoffersen var nominert til Gullskoen i 2011 og 2017.

## Diskografi
**Blå blå øyne* (2005)
**God morgen Norge!* (2007)

## Referanser


## Eksterne lenker
*
Kristiansund bibliotek

**Kristiansund bibliotek** er folkebiblioteket i Kristiansund kommune i Møre og Romsdal. 

I august 2025 flyttet biblioteket inn på kulturhuset Normoria.

## Referanser

## Eksterne lenker
* Kristiansund biblioteks hjemmeside
Finn Olav Myhre

**Finn Olav Myhre** (født 6. januar 1937) er en norsk skoleleder og predikant. Han var formann i Kirkerådet fra 1986 til 1990.

Myhre er utdannet lærer fra Oslo offentlige lærerskole i 1961, og tok senere videreutdannelse i pedagogikk og kristendomskunnskap. Han arbeidet deretter som lærer, rektor og senere skolesjef i Nesseby, Bjørkelangen og Råde. Han har også vært aktiv i Det norske lutherske Indremisjonsselskap og i bispedømmeråd og kirkeråd, og var blant annet formann i Borg bispedømmeråd.

Myhre overtok som leder av Kirkerådet i 1986 etter Ludvig Johan Bakkevig. Som Kirkerådsleder arbeidet Myhre blant annet for å beholde statskirkeordningen, på tross av at sterke røster som biskop Andreas Aarflot ønsket et skille mellom kirke og stat. Han var også opptatt av den kirkelige personalpolitikk, og var aktiv i arbeidet med å få overført ansettelsesmyndigheten for prester, kateketer og diakoner til bispedømmerådene. Myhre ble etterfulgt av Oddbjørn Evenshaug i 1990.

Etter formannsperioden i Kirkerådet har Myhre vært rådmann i Råde, styreformann i Diakonova (tidligere Menighetssøsterhjemmet) og direktør ved Menighetsfakultetet.

## Referanser
Nils Jørgen Astrup

**Nils Jørgen Ebbe Astrup** (født 12. november 1935, død 5. september 2005) var en norsk forretningsmann og skipsreder.

Astrup var utdannet diplomøkonom ved Balliol College ved Oxford University. Han var styreleder i en rekke norske bedrifter, deriblant Fearnley & Eger (1977–1991), Orkla-Borregaard (1972–1991) og Elkem (1986–1987). I 1988 og 1989 var han president i Norges Rederiforbund.
Dårlige tider (shippingkrise) på 70-tallet ledet til slutt til konkurs for rederiet Fearnley & Eger i 1991.
Han tilhørte slekten Astrup og var sønn av skipsreder Nils Ebbessøn Astrup. Han var nær venn av kongefamilien og var fadder for prinsesse Märtha Louise.
## Økonomisk utroskap
Avisa VG avslørte sommeren 1992 at Astrup-familien, med Hans Rasmus sin storebror Nils Jørgen, hadde brukt penger fra stiftingen Thomas Fearnleys Bidrags- og Gavefond til private formål av ymse 
slag - alt fra kjøp av private biler til medlemskap i Oustøen Country Club.
I etterkant av denne saken ble det gjort store endringer i stiftingsloven. Nils Jørgen Astrup ble dømt til ett år og syv måneder i fengsel.

## Referanser
Belemnitter

* Aulacocerida
* Phragmoteuthida
* Belemnitida
* Diplobelida
* Belemnoteuthina

**Belemnitter** er en utdødd gruppe av blekkspruter. De hadde blekksekk, innvendig skall, og ti armer som var like lange. Armene hadde ikke sugekopper, og byttedyr ble i stedet holdt fast med kroker, som satt på armene. De prosjektilformede skallene finnes ofte i store mengder i sedimentære bergarter.

## Eksterne lenker
*
Rolf Øivind Utgård

**Rolf Øivind Utgård** (født 27. mai 1950 i Hvaler) er tidligere norsk fagforeningsleder, konsulent og forfatter.

Han var fra 1970-tallet engasjert i ml-bevegelsen og var med i AKP(m-l) og Rød Valgallianse.

Han studerte sosialantropologi ved Universitetet i Oslo og var deretter lærling i tømrerfaget og snekker på heltid. Han ble ansatt i Aker Kværner i 1976, ble tillitsvalgt fra 1977, klubbleder og deretter hovedtillisvalgt og styremedlem Kvernerkonsernet fra 1986 til 2002. i de siste ti årene av styreperioden ledet han også det europeiske konsernutvalget av tillitsvalgte i Kværner.

Etter fusjonen mellom Aker og Kverner i 2002 var han i et år seniorkonsulent ved FaFo, og tok mastergraden i arbeidslivhistorie ved Universitetet i Bergen i 2008. 

I 1994 var Utgård fagligpolitisk rådgiver i sekretariatet i Nei til EU. I 2003 etablerte han egen virksomhet innen rådgivning, kurs- og foredragsvirksomhet. 

Utgård er æresmedlem i Fellesforbundet fra 2021. 

Han utga boka *På skøyter i marka* i 2007, en bok som handler om skøyteløping på vannene i Oslomarka og på vannene sørøstover i Akershus og Østfold.

## Referanser


## Eksterne lenker
* Presentasjon hos Res Publica.
Ynglingeforeningens musikkorps

**Ynglingeforeningens musikkorps** er et amatørkorps for voksne i Kristiansund i Møre og Romsdal. Korpset ble dannet i 1896, og er med det Kristiansunds eldste. Korpset har tradisjonell janitsjarbesetning. I tillegg til vanlige korpsoppdrag som 17. mai-spilling, holder de konserter både lokalt i Kristiansund og ellers i distriktet, gjerne i samarbeid med andre musikkorps. Korpset har også hatt mange konserter i samarbeid med andre typer musikere, kor, solister og dansere.

## Eksterne lenker
Ynglingeforeningens musikkorps egen hjemmeside
Spania under Vinter-OL 1960

**Spania under Vinter-OL 1960**. Fire sportsutøvere, tre menn og én kvinne, fra Spania deltok i en sport, alpint, under Vinter-OL 1960 i Squaw Valley i California. Spania, som deltok for femte gang i et vinter-OL, vant ikke noen medaljer. Beste plassering var en 23.-plass i slalåm for damer.

## Medaljer
Hans Otto Meyer

**Hans Otto Meyer** (1925–2002) var en norsk skipsreder og etterretningsmann.

I november 1978 fikk politiet tips om en hemmelig spritfabrikk på Meyers eiendom på Gjeterøya mellom Helgeroa og Langesund. Etter avdekkingen av spritfabrikken bestemte politiet seg for å undersøke Hans Otto Meyers privatbolig i Oslo.

I forbindelse med politietterforskningen ble det funnet et hemmelig rom med en bunker med våpen, utstyr, ammunisjon nok til å utstyre mer enn hundre mann og et avansert radiosamband som hevet antennen opp igjennom pipen ved sending. Inngangen gjennom peisen var beskyttet av kameraer og en automatisk styrt maskinpistol. Meyer hevdet at han oppbevarte våpnene som deltaker i en hemmelig beredskapsorganisasjon under Forsvarets etterretningstjeneste, at lageret var en operasjonsdump tilhørende Norges «Stay Behind»-hær.

I Stortinget benektet forsvarsministeren i første omgang at Meyer hadde tilknytning til etterretningstjenesten. Han måtte imidlertid senere korrigere svaret og bekreftet da at Meyer i sin tid hadde hatt tilknytning til beredskapsstyrken.

Meyer startet og drev Mey-Air, et norsk flyselskap med base på Fornebu. Selskapet gikk konkurs i 1974, med siste flygninger 22. februar 1974.

## Referanser
Storbritannia under Vinter-OL 1960

**Storbritannia under Vinter-OL 1960**. Sytten sportsutøvere fra Storbritannia, elleve menn og seks kvinner, deltok i fem sporter, alpint, hurtigløp på skøyter, kunstløp, langrenn og skiskyting under Vinter-OL 1960 i Squaw Valley i California. Storbritannia vant ikke noen medaljer, beste plassering var en femteplass på 10 000 meter skøyter.
 
## Medaljer
Uddjaure

**Uddjaure** (samisk: *Ujják*) er en stor innsjø i Norrbottens län, blant Sveriges ti største innsjøer og den avrenner til Skellefteälven. Innsjøen har et flatemål på 249 km² og høyden over havflaten er 420 meter. Tettstedet Arjeplog ligger ved nordøstbredden av Uddjaure.

Sjøen er regulert, og den økologiske status klassifiseres som utilfredsstillende (sv. «otilfredsställande»), vesentlig på grunn av kraftig modifisering og vannstandsvariasjoner. Kjemisk er sjøen betydelig påvirket av luftbårne forurensninger, spesielt polybromert difenyleter PBDE (flammehemmere) og kvikksølvforbindelser. Dette gjelder generelt alt vann i Skandinavia.

## Se også
*Liste over innsjøer i Skandinavia

## Referanser
Sveits under Vinter-OL 1960

**Sveits under Vinter-OL 1960**. Tjueen sportsutøvere, fjorten menn og sju kvinner, fra Sveits deltok i fire sporter, alpint, kunstløp, langrenn og skihopping under Vinter-OL 1960 i Squaw Valley i California. Sveits kom på åttendeplass med to gullmedaljer. 
 
## Medaljer

## Medaljevinnerne
Jon Haffner

**Johan Fredrik Wilhelm Haffner** (født 2. mars 1940) er en norsk lege og professor. Han var president for Den norske legeforening i perioden 1988–1991.

Haffner studerte medisin i Glasgow. I 1973 tok han doktorgraden med en avhandling om bevegelsen i magesekkens muskler.

Haffner har spesialistutdanning innen generell kirurgi og gastroenterologisk kirurgi, og har vært overlege ved Ullevål universitetssykehus, klinikk- og avdelingsoverlege ved Sykehuset Buskerud HF, og senere klinikksjef samme sted. I 2003 ble han professor ved Det odontologiske fakultet ved Universitetet i Oslo.

Jon Haffner er sønn av Johan Haffner, også han i sin tid president for legeforeningen.

## Bibliografi
* 

## Referanser
Sverige under Vinter-OL 1960

**Sverige under Vinter-OL 1960**. Førtisju sportsutøvere, førtien menn og seks kvinner, fra Sverige deltok i seks sporter, langrenn, kombinert, skøyter, skihopping, skiskyting og ishockey under Vinter-OL 1960 i Sqauw Valley i California. Sverige kom på femteplass med tre gull-, to sølv- og to bronsemedaljer.  

## Medaljer

## Medaljevinnerne

## Hurtigløp på skøyter

;Kvinner

;Menn

## Eksterne lenker
*  Sweden at the 1960 Squaw Valley Winter Games  på sports-reference.com/olympics
Willy Ovesen

**Willy Ovesen** (født 1. juni 1924 i Sørreisa, død 3. januar 2015) var norsk jurist og statstjenestemann, mest kjent som skattedirektør i 13 år fra 1982 til 1995. 

Han startet sin yrkeskarriere Justisdepartementet med tjenestegjøring i Sivilforsvarets administrasjonskontor. Ovesen var dommerfullmektig  ved Lyngen sorenskriverembete 1953-55. Han arbeidet i Skatteetaten fra 1956, først i Riksskattestyret hvor han var kontorsjef fra 1966. Han var fylkesskattesjef i Akershus fra 1973 til han ble utnevnt til skattedirektør (sjef for Skattedirektoratet) i 1982. Han var skattedirektør til 1995 da han ble etterfulgt av Bjarne Johannes Hope. Willy Ovesen ble utnevnt til kommandør av St. Olavs Orden i 1993.

## Referanser
Pacific Proving Grounds

**Pacific Proving Grounds** er navnet som ble brukt for å beskrive en rekke steder i Marshalløyene og noen få andre steder i Stillehavet, brukt av USA til å utføre kjernefysiske tester på ulike tidspunkter mellom 1946 og 1962. I juli 1947, etter den første prøvesprengingen av atomvåpen ved Bikiniatollen, inngikk USA en avtale med FN om Trust Territory of the Pacific Islands som et strategisk område. Territoriet bestod av 2000 øyer spredt over 7.800.000 km² i Nord-Stillehavet. Den 23. juli 1947 annonserte United States Atomic Energy Commission etableringen av Pacific Proving Grounds.

105 atmosfæriske (dvs. ikke underjordiske) prøvesprengninger ble utført der, hvorav mange var av svært høy avkastning. Mens testene ved Marshalløyene utgjorde 14% av alle amerikanske tester, bestod det nesten av 80% av den totale avkastning av de USA detonerte, med en anslått samlet avkastning på rundt 210 megatonn. Den største var *[[Castle Bravo]]* på 15 Mt, detonert i 1954, som spredte betydelig radioaktivt nedfall på mange av øyene, inkludert flere som var bebodd, og noen som ikke hadde blitt evakuert. USA utførte 28 tester av termonukleære våpen i megatonn-størrelsen ble utført i regionen.

## Referanser
Oppland (Flatanger)

**Oppland** er ei innlandsbygd i Flatanger kommune i Trøndelag. 

Den ligger ca. 33 kilometer unna kommunesenteret Lauvsnes. Nabobygda Jøssund ligger fem kilometer nordvest for Oppland. Hovednæringsvei er jordbruk, der det nå eksisterer gårdsdrift kun med sau.

## Referanser
Sør-Afrika under Vinter-OL 1960

**Sør-Afrika under Vinter-OL 1960**. Fire sportsutøvere, én mann og tre kvinner, fra Sør-Afrika deltok i en gren, kunstløp, under Vinter-OL 1960 i Squaw Valley i California. Sør-Afrika, som deltok for første gang i et vinter-OL, vant ikke noen medaljer. Beste plassering var en 13.-plass i parløp.

## Medaljer
Pomerol

**Pomerol** er en kommune i Frankrike, beliggende i departementet Gironde i Nouvelle-Aquitaine-regionen sørvest i landet. Pomerol ligger omtrent 30 kilometer øst for Bordeaux.

## Vinproduksjon
Pomerol er kjent for vinproduksjon, og består nærmest utelukkende av vinmarker. Pomerol-appellasjonen, som favner noe videre enn selve kommunen, omfatter 730 hektar med vinmarker. Til forskjell fra andre av Bordeaux' vindistrikter foreligger det ingen offisiell rangering eller klassifisering av viner fra Pomerol. Pomerol-viner som Château Pétrus og Château Le Pin anses likefullt likeverdige klassifiserte *Premier Cru*-viner fra appellasjoner som Pauillac og Saint-Émilion, og ligger i det helt øvre prissjiktet for Bordeaux-viner.

## Befolkningsutvikling
***Antall innbyggere i kommunen Pomerol***

## Referanser


## Eksterne lenker
*
Sør-Korea under Vinter-OL 1960

**Sør-Korea under Vinter-OL 1960**. Sju sportsutøvere, fem menn og to kvinner, fra Sør-Korea deltok i tre sporter,  alpint, hurtigløp på skøyter og langrenn under Vinter-OL 1960 i Squaw Valley i California. Sør-Korea, som deltok i et vinter-OL for tredje gang, vant ikke noen medaljer. Beste plassering var to 20.-plasser på 1 000- og 3 000 meter skøyter for damer.  

## Medaljer
Arne Myhrvold

**Arne Myhrvold** (født 12. juni 1945) er en norsk idrettsleder.

Han er mest kjent som visepresident for Lillehammer olympiske organisasjonskomité fra 1988 til 1994 og som president for Norges olympiske komité fra 1989 til 1994. Han var også president for Norges Idrettsforbund. Han var president for det nye Norges Idrettsforbund og Olympiske Komité 1996-1999. Fra 1999 til 2002 var han sportsdirektør for paraplyorganisasjonen for de europeiske olympiske komitéene. Han satt i styret for Tromsø 2018. 

I 1970/71 var han også landslagssjef i langrenn samt trener i Lyn og Oslo Sportskrets.

Fra 1975 til 1985 arbeidet han ved Elektrisk Bureau som personalutvikler og som ansvarlig for strategiprosesser og deretter som fabrikksjef. Fra 1985 til 1995 var han personaldirektør i Tiedemanns samt styreleder i Swix. Han er også engasjert i diverse gründerprosjekter innen produksjon av biokarbon.

Myhrvold er æresmedlem i Norges Idrettsforbund og innehar Norges Skiforbunds høyeste utmerkelse.

## Referanser


## Eksterne lenker
* Arne Myhrvold - Store norske leksikon
*